Runde van Frankriek

De Runde van Frankriek of de Tour de France is 'n fietsren-wedsjtried, van ca drie weke, woa versjillende rennersj aan mèt doon, meis professionals. De race besjteit oet 'n aantal vlake etappes, bergetappes en tiedritte, die veurnamelik door Frankriek loupe. De sjtart kèn ouch boete dit land plaats vinge. De finish ies op de Champs-Elysées in Paries. De titelhouwer van dees runde ies op diet moment de Australiër Cadel Evans.

De ièrsjte tour vóng plaats in 1903 en woort georganiseerd door Henri Desgrange, hoofredacteur van het tiedjsrif L'Auto, nao 'n idee van ziene collega Georges Lefèvre, dae de directeur van de 1sjte Tour de France zou were.
Marcel Kerff oet Sjoppem, buurtsjap va Voere, gebaore in S'n Maeëte 1866 doog mèt aan dae ièrsjte Tour de France en woort zèsde.D'r Koeënwoof, een uitgave van de Heemkring Voeren en Omstreken; nr. 10, juli 1995; Rob Brouwers, De gebroeders Marcel en Charles Kerff. Herman Laitem, Honderd jaar wielrennen in Limburg; 1995; Coda, Antwerpen

Saer 1984 besjteit 'r ouch 'n tourversie veur vrouwe, Le Tour Féminin geneump (La Grande Boucle Féminine Internationale).

 Belangrieke winnaersj 

Belangrieke winnaersj van de Tour de France zint Jacques Anquetil en Bernard Hinault (allebei oet Frankriek), de Belsj  Eddy Merckx en de Sjpanjaard Miguel Induráin, die eder 5 kièr de Tour gewónne höbbe. De Amerikaan Lance Armstrong wón 7 kièr achterein van 1999-2005, meh die winste woorte häöm in 2012 aafgenome naodat hae sjöldig waor bevónge aan 't gebruuk van doping.

 Bekènde bergetappes 
De meis bekènde en beruchte bergetappes in de Tour zint:
 De Mont Ventoux, de kale berg in de Provence
 De Col d'Aubisque 
 De Col du Galibier, in de Alpe, van 2645 maeter hoag. 
 De Alpe d'Huez in de Alpe
 De Ballon d'Alsace in de Vogeze
 De Col de Portet d'Aspet in de Pyreneeë 
 De Tourmalet  mèt 2115 m. de hoagste berg in de Pyreneeë
 De Col d'Izoard in de Alpe
 De Puy de Dôme in 't Centraal Massief
 La Plagne 
De renner, dae de meiste punte haolt bie de bergbeklumminge maog de bölkestrui drage (wiet mèt roa bölkes)

 Klassemente 

Behalve de sjtried um 't eindzege (de favoriet dreug de gaele trui) vechte de rennersj en rennersjploge um punte, die in eder etappe te verdene zint.  De renner mèt 't hoagste aantal punte in 'n bepaald klassement maog in de dao op volgende etappe 'ne speciaal gekleurde of geprintde trui drage. Mèt de diverse klassemente zint bonusse te verdene. 
25px
 In 't algemein klassement dreug de bèste renner 'ne gaele trui.
25px
 In 't punteklassement, gescoord aan 't ing van 'n etappe of tösjesjprint, krieg de renner 'ne greune trui
25px
 In 't bergklassement ies de bèste renner herkènbaar aan de bölkestrui, wiet mèt roa bölkes
25pxDeze trui ies veur de bès geclasseerde jóngere renner ónder 'ne bepaalde laeftied.
25px
'ne  Renner, dae op 'ne bepaalde daag 't meis aanvallend haet gereje, krieg van de jury 'n road röknummer in plaats van 't gebrukelike zjwart.
 De bèste ploog ies herkènbaar aan gael röknummersj. Ederen daag were de tieje van de ièrsjte drie rennersj van 'ne ploog opgetèld. De gael röknummersj were door de bèste ploog gedrage.

Belsj-Limburgse deilnummersj
Mansluuj
 Gerard Loncke oet Pelt. Winnaer van 2 etappes.
 René Martens oet Hasselt. Winnaer van 1 etappe.
 Jordi Meeus oet Lommel. Winnaer van 1 etappe.
 Wilfried Nelissen oet Wille. Winnaer van 1 etappe.
 Gert Steegmans oet Hasselt. Winnaer van 2 etappes.
 Eric Vanderaerden oet Herk. Winnaer punteklassement in 1986. Winnaer van 5 etappes.
 Jelle Vanendert oet Nerpelt. Drager van de bölkestrui. Winnaer van 1 etappe.
 Martin Vangeneugden oet Zietendaol. Winnaer van 6 etappes.
 Willy Vannitsen oet Gingelom. Winnaer van 2 etappes.
 Marc Wauters oet Hasselt. Winnaer van 1 etappe.
 Paul Wellens oet Hasselt. Winnaer van 2 etappes.
...

Vrouwluuj
...

 Nederlands-Limburgse deilnummersj 
Mansluuj
 Eddy Beugels oet Zitterd
 Martin van den Borgh oet De Boesj
 Piet van den Brekel oet Ech
 Tom Dumoulin oet Mestreech. Winnaar van 3 etappes.
 Piet Haan oet Mechele
 Max van Heeswijk oet Gebrook
 Sjefke Janssen oet Aelse
 Wim Kelleners oet Heële
 Jaap Kersten oet Siêbegewâld
 Ben Koken oet Beech
 Jef Lahaye oet Bung
 Theo van der Leeuw oet Ech
 Jan Nolten oet Aelse. Winnaar van 2 etappes.
 Ger Harings oet Sjuuëlder
 Huub Harings oet Sjuuëlder
 Jan Krekels oet Bor. Winnaar van 1 etappe.
 Jan Lambrichs oet Mestreech
 Marc Lotz oet Valkeberg
 Jo Maas oet Èèsjde. Winnaar van 1 etappe.
 Frans Maassen oet Brach. Winnaar van 1 etappe.
 Danny Nelissen oet Zitterd. Houw in 1996 'n paar daag de bölkestrui.
 Wout Poels oet Blitterswik. Winnaar van 1 etappe.
 Mathieu Pustjens oet Roostere
 Wim Schepers oet Sjtein
 Huub Sijen oet Mestreech
 Henk Steevens oet Gelaen
 Fons Steuten oet Wieërt
 Harrie Steevens oet Aelse
 Mike Teunissen oet IJselstein. Winnaar van 1 etappe.
 Jo Vrancken oet Lin
 Ad Wijnands oet Èèsjde. Winnaar van 2 etappes.
 Peter Winnen oet IJselstein. Winnaar van 3 etappes.

In totaal höbbe bie de mansluuj Nederlands-Limburgse renners 15 etappe-euverwinninge op hunne naam sjtaon.

Vrouwluuj

 Gesjiedenis 

 Referenties 

Categorie:Miedaagse fietsrenkoerse
Categorie:Sjport in Frankriek